CELEX: 62007CA0228
Language: el
Date: 2008-09-11 00:00:00
Title: Υπόθεση C-228/07: Απόφαση του Δικαστηρίου (τρίτο τμήμα) της 11ης Σεπτεμβρίου 2008 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Jörn Petersen κατά Landesgeschäftsstelle des Arbeitsmarktservice Niederösterreich (Κοινωνική ασφάλιση — Κανονισμός (ΕΟΚ) 1408/71 — Άρθρα 4, παράγραφος 1, στοιχεία β' και ζ', 10, παράγραφος 1, και 69 — Ελεύθερη κυκλοφορία των προσώπων — Άρθρα 39 ΕΚ και 42 ΕΚ — Κατά νόμον ασφαλιστικό σύστημα συντάξεων και ατυχημάτων — Χορήγηση παροχής λόγω επελεύσεως του ασφαλιστικού κινδύνου της μειωμένης ικανότητας προς εργασία ή της ανικανότητας προς εργασία — Προκαταβολή χορηγούμενη στους ανέργους αιτούντες — Χαρακτηρισμός της παροχής ως παροχής λόγω ανεργίας ή ως παροχής λόγω αναπηρίας — Προϋπόθεση κατοικία)

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/8
            
         Απόφαση του Δικαστηρίου (τρίτο τμήμα) της 11ης Σεπτεμβρίου 2008 [αίτηση του Verwaltungsgerichtshof (Αυστρία) για την έκδοση προδικαστικής αποφάσεως] — Jörn Petersen κατά Landesgeschäftsstelle des Arbeitsmarktservice Niederösterreich
   (Υπόθεση C-228/07) (1)
   
   (Κοινωνική ασφάλιση - Κανονισμός (ΕΟΚ) 1408/71 - Άρθρα 4, παράγραφος 1, στοιχεία β' και ζ', 10, παράγραφος 1, και 69 - Ελεύθερη κυκλοφορία των προσώπων - Άρθρα 39 ΕΚ και 42 ΕΚ - Κατά νόμον ασφαλιστικό σύστημα συντάξεων και ατυχημάτων - Χορήγηση παροχής λόγω επελεύσεως του ασφαλιστικού κινδύνου της μειωμένης ικανότητας προς εργασία ή της ανικανότητας προς εργασία - Προκαταβολή χορηγούμενη στους ανέργους αιτούντες - Χαρακτηρισμός της παροχής ως «παροχής λόγω ανεργίας» ή ως «παροχής λόγω αναπηρίας» - Προϋπόθεση κατοικία)
   (2008/C 285/12)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof
   Διάδικοι στην υπόθεση της κύριας δίκης
   Jörn Petersen
   κατά
   Landesgeschäftsstelle des Arbeitsmarktservice Niederösterreich
   Αντικείμενο
   Αίτηση για την έκδοση προδικαστικής αποφάσεως — Verwaltungsgerichtshof — Ερμηνεία των άρθρων 39 ΕΚ και 4, παράγραφος 1, στοιχεία β' και ζ', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73) — Χαρακτηρισμός ως παροχής ανεργίας ή παροχής λόγω αναπηρίας χρηματικής παροχής χορηγούμενης από τον φορέα ασφαλίσεως ανεργίας η καταβολή της οποίας δεν εξαρτάται από την προϋπόθεση να είναι ο αιτών ικανός προς εργασία ούτε από την προϋπόθεση να έχει τη βούληση να εργαστεί και η οποία χορηγείται υπό μορφή προκαταβολής, μέχρις εκδόσεως της οριστικής αποφάσεως, μόνον προς τους ανέργους που έχουν ζητήσει, λόγω μειωμένης ικανότητας προς εργασία ή ανικανότητας προς εργασία, από τον κατά νόμο ασφαλιστικό φορέα παροχή συντάξεως ή παροχή λόγω ατυχήματος — Εθνική κανονιστική ρύθμιση που προβλέπει την αναστολή του δικαιώματος επί της παροχής αυτής όταν ο άνεργος διαμένει σε άλλο κράτος μέλος
   Διατακτικό
   
               1)
            
            
               Παροχή όπως αυτή περί της οποίας πρόκειται στην υπόθεση της κύριας δίκης πρέπει να θεωρείται ως «παροχή ανεργίας» κατά την έννοια του άρθρου 4, παράγραφος 1, στοιχείο ζ', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και τις οικογένειές τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996.
            
         
               2)
            
            
               Το άρθρο 39 ΕΚ έχει την έννοια ότι απαγορεύει στα κράτη μέλη να εξαρτούν τη χορήγηση παροχής όπως αυτής περί της οποίας πρόκειται στην υπόθεση της κύριας δίκης, η οποία πρέπει να θεωρείται ως «παροχή ανεργίας» κατά την έννοια του άρθρου 4, παράγραφος 1, στοιχείο ζ', του κανονισμού 1408/71, από την προϋπόθεση ότι οι δικαιούχοι έχουν την κατοικία τους στο έδαφος του οικείου κράτους, εφόσον τα κράτη μέλη δεν προσκομίζουν κανένα στοιχείο βάσει του οποίου να αποδεικνύεται ότι μια τέτοια προϋπόθεση δικαιολογείται αντικειμενικά και είναι ανάλογη προς τον επιδιωκόμενο σκοπό.
            
         
      (1)  ΕΕ C 170 της 21.7.2007.